Araraso tvenkinys
Araraso tvenkinys (port. Açude Araras) – tvenkinys rytų Brazilijoje, Searoje, į pietus nuo Sobralio. Sudarytas 1958 m. užtvenkus Akarau upę ties Varžota. Ilgis iki 29 km, plotis iki 21 km. Tvenkinys sudarytas 1958 m., prezidento Žuselino Kubičeko de Oliveiros ir Searos gubernatoriaus Paulo Sarasatės nurodymu. Skirtas drėkinimui, upės debito reguliavimui, žvejybai, buitinėms reikmėms, hidroenergijos gamybai (4000 kW). Užtvankos ilgis 2760 m, aukštis iki 38 m, debitas 6,14 m³/s.